Územná organizácia DPO SR Martin

Kuzmányho 36, 03601 Martin

# *Mobil 0918 790 352, e-mail:* *dpoovmartin@dpoovmartin.sk*

*71/2022-ÚzO vybavuje: Michaela Pavolková Martin, 18.10.2022*

Zabezpečenie akcie „ Zimné vykurovacie obdobie a zazimovanie hasičskej techniky „ pre r. 2022/2023

Zimné vykurovacie obdobie sa vyznačuje zvýšeným nebezpečenstvom vzniku požiarov najmä z dôvodu používania vykurovacích telies, spotrebičov a systémov vykurovania. V tomto období vzniká značný počet požiarov najmä z dôvodov nedodržania požiarno-bezpečnostných zásad pre vykurovacie telesá, nedbanlivosť a ľahostajnosť osôb pri ich obsluhe. Ďalej je potrebné vo väčšej miere sa venovať hasičskej technike a zabezpečiť jej zazimovanie a dôkladnú prípravu na zimnú prevádzku. Preto vydáva Územná organizácia DPO SR Martin tieto pokyny, ktoré stanovujú úlohy pre ÚzO DPO SR Martin a DHZ na území okresu Martin.

1. **Na úrovni ÚzO DPO SR Martin:**

A/ Zabezpečenie akcie Zimné vykurovacie obdobie /ďalej len ZVO/ spoločne s tabuľkou pre vyhodnotenie uvedenej akcie zaslať na DHZ, okrskovým funkcionárom.

B/ Akciu ZVO vyhodnotiť v požadovanom termíne na preventívno-výchovnej komisii a oboznámiť s vyhodnotením orgány ÚzO DPO SR Martin.

1. **Na úrovni okrsku:**

A/ Zabezpečiť oboznámenie funkcionárov DHZ s úlohami uvedenými v týchto pokynoch prostredníctvom organizovania IMZ okrskov.

B/ Uskutočniť rozbor požiarovosti so zameraním na vykurovacie obdobie v okrsku a okrese.

C/ Uskutočniť výklad vyhl. MV SR č. 121/2002 Z.z. o požiarnej prevencii v znení neskorších predpisov, vyhlášky MV SR 401/2007 Z.z. o inštalácii a prevádzkovaní vykurovacích spotrebičov.

1. **Dobrovoľný hasičský zbor v spolupráci s OcÚ, MsÚ:**

A/ Zabezpečiť odvysielanie relácie k ZVO prostredníctvom obecných rozhlasov, (pokiaľ sú v obci funkčné) a zverejniť informácie vo vývesných skrinkách obce, mesta a vývesných skrinkách DHZ.

B/ Zazimovať hasičskú techniku.

C/ Udržiavať vodné zdroje a vhodný prístup k nim.

D/ Pred vykonaním preventívnych protipožiarnych kontrol v objektoch právnických osôb, v ktorých tieto nevykonáva štátny požiarny dozor Okresného riaditeľstva HaZZ Martin a v rodinných domoch, iných objektoch vo vlastníctve , alebo užívaní fyzických osôb /§ 24 zák. NR SR č. 314/2001 Z.z. o ochrane pred požiarmi v znení neskorších predpisov/, preškoliť členov kontrolných skupín. Za preškolenie kontrolných skupín je zodpovedný preventivár požiarnej ochrany obce, požiarny technik.

E/ Závady vážnejšieho rozsahu predložiť na riešenie Obecnému , Mestskému úradu.

F/ Po ukončení preventívnych protipožiarnych kontrol vykonať rozbor, o čom vhodnou formou informovať občanov s cieľom dôslednejšieho dodržiavania požiarno-bezpečnostných predpisov a riadnu evidenciu o vykonaní kontrol založiť na požiarnych zbrojniciach, Obecných, Mestských úradoch.

G/ Uskutočniť analýzu zásahovej činnosti DHZ a podielu jednotlivých členov, ktorých dobré príklady uviesť na VČS členov DHZ.

H/ Vykurovacie obdobie a požiarne nebezpečie v tomto období zverejňovať vo vývesných skrinkách DHZ a na OcÚ, MsÚ

I/ zabezpečiť výmenu olejov ak sa nepoužíva celoročný, kontrola a doplnenie hasiacej techniky chladiacou zmesou, ak sa táto zmes nepoužíva po celý rok

J/ ak sa na vozidlách nepoužívajú celoročné pneumatiky – zabezpečiť ich výmenu

K/ zabezpečiť do hasičských zbrojníc počas zimného obdobia reťaze, zabezpečenie posypového materiálu

L/akciu ZVO vyhodnotiť podľa priloženej tabuľky, ktorú je potrebné odovzdať k vyhodnoteniu na ÚzO DPO SR Martin, Kuzmányho 36, 036 01 Martin – 30. 3. 2023

Územná organizácia DPO SR Martin, preventívno-výchovná komisia ÚzO DPO SR Martin verí, že zásluhou aktívneho plnenia úloh uvedených v týchto pokynoch sa podstatne zníži riziko vzniku požiarov od vykurovacích telies v domácnostiach i prevádzkach v našom okrese.

Spracovala: Preventívno-výchovná komisia ÚzO DPO SR Martin

 Tel. kontakt: 0918 790 352

 PaedDr. Tomáš Z a n o v i t  Milan M i š u r a

predseda ÚzO DPO SR Martin predseda PVK pri ÚzO DPO SR Martin

Územná organizácia DPO SR Martin

Kuzmányho 36, 03601 Martin

# *Mobil 0918 790 352, e-mail:* *dpoovmartin@dpoovmartin.sk*

*72/2022-ÚzO vybavuje: Michaela Pavolková Martin, 18.10.2022*

..........................................................

 okrskový strojník

**VEC: Opatrenia pre zazimovanie hasičskej techniky.**

Dovoľujeme si Vás týmto listom osloviť, že jeho prílohou je štatistické hlásenie okrskového strojníka o vyhodnotení kontroly, prípravy požiarnej techniky na zimné obdobie v rámci okrsku. Odvolávame sa pritom na ustanovenie vyhl. MV SR č. 611/2006 Z. z. v znení neskorších predpisov, podľa prílohy, ktorej v mesiaci október každoročne je potrebné pripraviť požiarnu techniku na zimné obdobie a súčasne overiť splnenie tejto úlohy na Obecných úradoch, Mestských úradoch v rámci okrsku. Pri vykonanej kontrole sa zamerajte najmä na tieto úlohy:

* naplnenie chladiaceho systému požiarnej techniky nemrznúcou zmesou
* preskúšanie funkčnosti vykurovacieho zariadenia v objekte garážovania požiarnej techniky
* kontrola a príprava zimnej výzbroje / snehové reťaze, posypový materiál pri požiarnej zbrojnici,.../
* premazanie všetkých styčných pohyblivých súčastí, vrátane ventilov, čapov a pod.
* dôsledná kontrola akumulátora a zabezpečenie jeho priebežného dobíjania a ošetrovania
* po každom použití požiarnej techniky / výjazdy a pod. / zabezpečenie dôkladného odvodnenia čerpacieho systému a nového zazimovania

Veríme, že pri osobnom styku so strojníkmi DHZ vo vašom okrsku využijete svoje technické poznatky a vedomosti na splnenie tejto náročnej úlohy. Vykonanú kontrolu prosíme dať overiť pečiatkou a podpisom starostu obce a to na priloženej tabuľke, kde pod názov obce je potrebné uviesť meno a priezvisko strojníka obce. Takto overené tlačivo žiadame doručiť na ÚzO DPO SR Martin najneskôr do 20. 11. 2022 . Za splnenie úlohy Vám vopred úprimne ďakujeme.

Spracovala: Preventívno-výchovná komisia pri ÚzO DPO SR Martin

 Tel. kontakt: 0918 790 352, 0907 221 582

 PaedDr. Tomáš Z a n o v i t  Milan M i š u r a

predseda ÚzO DPO SR Martin predseda PVK pri ÚzO DPO SR Martin

## H L Á S E N I E

Okrskového strojníka o vykonaní kontroly prípravy hasičskej techniky na zimné vykurovacie obdobie 2022/2023 v obciach.

Obecný úrad, Mestský úrad potvrdzuje, že strojník Dobrovoľného hasičského zboru v obci vykonal predpísané splnenie opatrení na prípravu požiarnej techniky v majetku obce na zimné obdobie a to v súlade s ustanovením vyhl. MV SR č. 611/2006Z.z. v znení neskorších predpisov. Následne potvrdzujeme vykonanú kontrolu správnosti zazimovania požiarnej techniky okrskovým strojníkom.

Poznámka: uvedené hlásenie predloží okrskový strojník k overeniu na príslušnom OÚ, MsÚ

|  |  |  |
| --- | --- | --- |
| **Dátum** | **Obec, Mestská časť****Meno a priezvisko strojníka DHZ** | **Pečiatka a podpis OcÚ, MsÚ** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

 ...................................................

 okrskový strojník

doručiť na ÚzO DPO SR Martin do 20.11.2022

DHZ: .................................................. 1 x doručiť na ÚzO DPO SR Martin

 1 x doručiť na MsÚ, OÚ

 1 x zostáva na DHZ

 T: do 30. 3. 2023

## Vyhodnotenie akcie zimné vykurovacie obdobie 2022/2023

|  |  |
| --- | --- |
| Uveď celkový počet objektov patriacich do kontrolnej starostlivosti OcÚ, MsÚ / rodinné domy, chaty, dielne / |  Počet: |
| Uveď celkový počet malých prevádzok v obci |  Počet: |
| Uveď počet vykonaných preventívnych protipožiarnych kontrol v rodinných domoch, chatách, dielňach |  Počet: |
| Uveď počet vykonaných preventívnych protipožiarnych kontrol v malých prevádzkach |  Počet: |
| Uveď počet zistených závad | V objektoch: | V malých prevádzkach: |
| Uveď počet závad odstránených na mieste | V objektoch: | V malých prevádzkach: |
| Uveď počet závad odovzdaných na riešenie orgánom obcí, miest | V objektoch: | V malých prevádzkach: |
| Zhotovenie nástenky | \*áno | \*nie |
| Odvysielanie rozhlasovej relácie | \*áno | \*nie |

* nehodiace sa preškrtnite

Dňa: ...................................................

............................................................ .................................................................

 pečiatka a podpis MsÚ, OcÚ pečiatka DHZ, podpis preventivára DHZ